Diari Oficial de la Generalitat Valenciana


Sumari del DOGV 9768, del 17-01-2024 (2024/219)

RESOLUCIÓ de 5 de gener de 2024, de la Direcció General de Pesca, per la qual s'autoritza el canvi de nom del titular de l'activitat de l'establiment d'aqüicultura marina amb registre 12/017/032, de l'anterior titular, Niordseas, SL, a favor d'Avramar España Acuicultura, SL (expedient AMIA 12.011-2).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9768

Data del DOGV
:   17-01-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/219


Data del document
:   05-01-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca
    * empresa privada

RESOLUCIÓ de 5 de gener de 2024, de la Direcció General de Pesca, per la qual s'autoritza el canvi de nom del titular de l'activitat de l'establiment d'aqüicultura marina amb registre 12/017/032, de l'anterior titular, Niordseas, SL, a favor d'Avramar España Acuicultura, SL (expedient AMIA 12.011-2). [2024/219]  
Vista la Resolució de 13 de novembre de 2023, de la Direcció General de Pesca, per la qual s'autoritza a Niordseas, SL, l'ampliació de l'establiment d'aqüicultura registrat amb el número 17, al terme municipal de Borriana (expedient ANIA/12.002).  
Vista la sol·licitud de Niordseas, SL, de data 3 de març de 2023 (GVRTE/2023/1374882), per la qual sol·licita modificar la titularitat de l'establiment d'aqüicultura 12/017/032 a favor d'Avramar España Acuicultura, SL.  
Vista l'escriptura de fusió simplificada per absorció, de data 21 de desembre de 2022 (núm. 2.737), i la seua complementària, de data 23 de gener de 2023 (núm. 144).  
Vista la comunicació del Servici Provincial de Costes de Castelló, de data 17 de novembre de 2023, relativa a la modificació de la raó social de l'empresa titular de la concessió.  
Vista la proposta de la directora territorial de la Conselleria d'Agricultura, Ramaderia i Pesca de Castelló, de data 20 de desembre de 2023.  
De conformitat amb el que estableixen l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, i l'article 12 del Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, el règim d'inscripció i funcionament del registre d'establiments d'aqüicultura, i s'establixen les normes bàsiques d'organització espacial de l'aqüicultura marina, esta Direcció General de Pesca resol:  
  
Primer  
Atorgar l'autorització administrativa de canvi de nom del titular de l'activitat d'aqüicultura de l'establiment amb número de registre 12/017/032 de l'anterior titular, Niordseas, SL, a favor d'Avramar España Acuicultura, SL, amb CIF Q94117050.  
Domicili social al passeig de l'Albereda, s/n, portal 35, esc. 1, planta 3, porta 3 - 46070 València.  
El nou titular queda subrogat en tots els drets i obligacions de l'antic titular.  
  
Segon  
L'establiment mantindrà la resta de les característiques i condicionants atorgades en la Resolució de 13 de novembre de 2023.  
  
Tercer  
Qualsevol modificació que es pretenga realitzar respecte de les condicions originals de l'autorització haurà de complir el que s'indica en els articles 11 i 12 del Decret 236/2022.  
  
Quart  
La vigència d'esta autorització es concedix amb un caràcter indefinit.  
Les causes d'extinció seran les disposades en l'article 17 del Decret 236/2022.  
  
Cinqué  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
Esta resolució no posa fi a la via administrativa i contra esta es podrà interposar un recurs d'alçada davant el secretari autonòmic d'Agricultura i Desenvolupament Rural en el termini d'un mes comptat a partir de l'endemà la notificació d'esta resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de gener de 2024.- El director general de Pesca: Francisco J. Espinós Gutiérrez.